CELEX: 32020D2000
Language: da
Date: 2020-11-27 00:00:00
Title: Rådets afgørelse (EU) 2020/2000 af 27. november 2020 om indgåelse på Den Europæiske Unions vegne af partnerskabsaftalen om bæredygtigt fiskeri mellem Den Europæiske Union og Republikken Seychellerne og den tilhørende gennemførelsesprotokol (2020-2026)

8.12.2020   
               
               
                  DA
               
               
                  Den Europæiske Unions Tidende
               
               
                  L 413/1
               
            
         RÅDETS AFGØRELSE (EU) 2020/2000
         af 27. november 2020
         om indgåelse på Den Europæiske Unions vegne af partnerskabsaftalen om bæredygtigt fiskeri mellem Den Europæiske Union og Republikken Seychellerne og den tilhørende gennemførelsesprotokol (2020-2026)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 6, andet afsnit, litra a), nr. v), og artikel 218, stk. 7,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I henhold til Rådets afgørelse (EU) 2020/272 (2) blev partnerskabsaftalen om bæredygtigt fiskeri mellem Den Europæiske Union og Republikken Seychellerne (»partnerskabsaftalen«) samt den tilhørende gennemførelsesprotokol (»protokollen«) undertegnet den 24. februar 2020 med forbehold af senere indgåelse.
                  
               
                     (2)
                  
                  
                     Partnerskabsaftalen ophæver fiskeripartnerskabsaftalen mellem Det Europæiske Fællesskab og Republikken Seychellerne (3), som trådte i kraft den 2. november 2007 for en periode på seks år, og som er blevet stiltiende forlænget og derfor fortsat er i kraft.
                  
               
                     (3)
                  
                  
                     Den seneste protokol om gennemførelse af fiskeripartnerskabsaftalen mellem Det Europæiske Fællesskab og Republikken Seychellerne (4) blev undertegnet den 18. december 2013 og blev anvendt midlertidigt fra den 18. januar 2014. Den udløb den 17. januar 2020.
                  
               
                     (4)
                  
                  
                     Formålet med partnerskabsaftalen og protokollen er at gøre det muligt for Unionen og Republikken Seychellerne (»Seychellerne«) at arbejde tættere sammen for yderligere at fremme udviklingen af en politik for bæredygtigt fiskeri og muliggøre den ansvarlige udnyttelse af fiskeressourcerne i Seychellernes fiskerizone og i Det Indiske Ocean, samtidig med at der bidrages til anstændige arbejdsvilkår i fiskerisektoren.
                  
               
                     (5)
                  
                  
                     Partnerskabsaftalen og protokollen bør godkendes.
                  
               
                     (6)
                  
                  
                     I henhold til partnerskabsaftalens artikel 12 skal der nedsættes en blandet komité, som skal overvåge anvendelsen af partnerskabsaftalen og protokollen. Desuden kan Den Blandede Komité vedtage visse ændringer af protokollen. For at lette godkendelsen af sådanne ændringer bør Kommissionen på særlige materielle og processuelle betingelser bemyndiges til at godkende dem på Unionens vegne efter en forenklet procedure.
                  
               
                     (7)
                  
                  
                     Unionens holdning til foreslåede ændringer af protokollen bør fastlægges af Rådet. De foreslåede ændringer bør godkendes, medmindre et blokerende mindretal af medlemsstater i henhold til artikel 16, stk. 4, i traktaten om Den Europæiske Union, gør indsigelse mod disse ændringer.
                  
               
                     (8)
                  
                  
                     Partnerskabsaftalen og protokollen bør træde i kraft hurtigst muligt i betragtning af den økonomiske betydning af Unionens fiskeri i Seychellernes fiskerizone, og nødvendigheden af at begrænse afbrydelsen af sådanne aktiviteter mest muligt.
                  
               VEDTAGET DENNE AFGØRELSE:
         
            Artikel 1
            Partnerskabsaftalen om bæredygtigt fiskeri mellem Den Europæiske Union og Republikken Seychellerne (»partnerskabsaftalen«) og protokollen om gennemførelse af partnerskabsaftalen om bæredygtigt fiskeri mellem den Europæiske Union og Republikken Seychellerne (2020-2026) (»protokollen«) godkendes herved på Unionens vegne (5).
         
         
            Artikel 2
            Formanden for Rådet foranstalter på Unionens vegne den notifikation, der er omhandlet i partnerskabsaftalens artikel 19, og den notifikation, der er omhandlet i protokollens artikel 17.
         
         
            Artikel 3
            I overensstemmelse med proceduren og betingelserne fastsat i bilaget til denne afgørelse bemyndiges Kommissionen til på Unionens vegne at godkende de ændringer af protokollen, som er vedtaget af Den Blandede Komité, der er nedsat ved artikel 12 i partnerskabsaftalen.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 27. november 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Godkendelse af 11.11.2020 (endnu ikke offentliggjort i EUT).
         
            (2)  Rådets afgørelse (EU) 2020/272 af 20. februar 2020 om undertegnelse på Den Europæiske Unions vegne og om midlertidig anvendelse af partnerskabsaftalen om bæredygtigt fiskeri mellem Den Europæiske Union og Republikken Seychellerne og den tilhørende gennemførelsesprotokol (2020-2026) (EUT L 60 af 28.2.2020, s. 3).
         
            (3)  EUT L 290 af 20.10.2006, s. 2.
         
            (4)  Protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Seychellerne (EUT L 4 af 9.1.2014, s. 3).
         
            (5)  Teksterne til partnerskabsaftalen og protokollen er offentligt i EUT L 60 af 28.2.2020, s. 5
         
      
      
         
            BILAG
            
               PROCEDURE OG BETINGELSER FOR GODKENDELSE AF ÆNDRINGER AF PROTOKOLLEN, DER SKAL VEDTAGES AF DEN BLANDEDE KOMITÉ
            
            Hvis Den Blandede Komité skal vedtage ændringer af protokollen i henhold til artikel 12, stk. 3, i partnerskabsaftalen og protokollens artikel 6, bemyndiges Kommissionen til på Unionens vegne at godkende de foreslåede ændringer på nedenstående betingelser:
            
                        1)
                     
                     
                        Kommissionen sikrer, at godkendelsen på Unionens vegne:
                        
                                    a)
                                 
                                 
                                    er i overensstemmelse med målsætningerne for den fælles fiskeripolitik
                                 
                              
                                    b)
                                 
                                 
                                    er forenelig med de relevante regler, der er vedtaget af regionale fiskeriforvaltningsorganisationer, og tager hensyn til fælles kyststatsforvaltning
                                 
                              
                                    c)
                                 
                                 
                                    tager hensyn til de seneste statistiske, biologiske og andre relevante oplysninger, der er fremsendt til Kommissionen.
                                 
                              
                  
                        2)
                     
                     
                        Inden Kommissionen godkender foreslåede ændringer på Unionens vegne, forelægger den dem for Rådet i tilstrækkelig god tid inden det relevante møde i Den Blandede Komité.
                     
                  
                        3)
                     
                     
                        Overensstemmelsen af de foreslåede ændringer med de kriterier, der er fastsat i punkt 1, vurderes af Rådet.
                     
                  
                        4)
                     
                     
                        Medmindre et antal medlemsstater svarende til et blokerende mindretal i Rådet i henhold til artikel 16, stk. 4, i traktaten om Den Europæiske Union gør indsigelse mod de foreslåede ændringer, godkender Kommissionen dem på Unionens vegne. Hvis der er et sådant blokerende mindretal, afviser Kommissionen de foreslåede ændringer på Unionens vegne.
                     
                  
                        5)
                     
                     
                        Hvis det på senere møder i Den Blandede Komité, herunder på stedet, er umuligt at nå til enighed, forelægges spørgsmålet på ny for Rådet i henhold til proceduren i punkt 2-4, således at der i Unionens holdning tages hensyn til nye elementer.
                     
                  
                        6)
                     
                     
                        Kommissionen opfordres til rettidigt at træffe alle nødvendige foranstaltninger til opfølgning på Den Blandede Komités afgørelse, herunder eventuelt offentliggørelse af den relevante afgørelse i Den Europæiske Unions Tidende og forelæggelse af alle de forslag, der er nødvendige for at gennemføre afgørelsen.
                     
                  Med hensyn til andre spørgsmål, der ikke vedrører ændringer af protokollen i henhold til artikel 12, stk. 3, i partnerskabsaftalen og protokollens artikel 6, fastlægges den holdning, som Unionen skal indtage i Den Blandede Komité, i overensstemmelse med traktaterne og den etablerede arbejdspraksis.